Document ID: 32008D0677

РЕШЕНИЕ НА КОМИСИЯТА
от 28 юли 2008 година
за изменение на Решение 2006/784/ЕО относно даване на разрешение за метод за класификация на кланични трупове на свине във Франция
(нотифицирано под номер C(2008) 3803)
(само текстът на френски език е автентичен)
(2008/677/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3220/84 на Съвета от 13 ноември 1984 г. за определяне на скалата на Общността за класификация на кланични трупове на свине (1), и по-специално член 5, параграф 2 от него,
като има предвид, че:
(1)
Решение 2006/784/ЕО на Комисията (2) дава разрешение за седем метода за класификация на кланични трупове на свине във Франция.
(2)
С оглед на опростяване на операциите по измерванията Франция се е обърнала към Комисията с молба да разреши замяна на използваната формула в метода за класификация на кланични трупове на свине „Capteur Gras/Maigre - Sydel (CGM)“ и е представила резултатите от пробните дисекции във втората част на протокола, предвиден в член 3, параграф 3 от Регламент (ЕИО) № 2967/85 на Комисията от 24 октомври 1985 г. за определяне на подробни правила за прилагане на скалата на Общността за класификация на кланични трупове на свине (3).
(3)
След разглеждане на тази молба бе установено, че условията за разрешаване на този метод за класификация са изпълнени.
(4)
Следователно Решение 2006/784/ЕО следва да бъде съответно изменено.
(5)
Мерките, предвидени в настоящото решение, са в съответствие със становището на Управителния комитет по свинското месо,
ПРИЕ НАСТОЯЩОТО РЕШЕНИЕ:
Член 1
Приложението към Решение 2006/784/ЕО се изменя в съответствие с приложението към настоящото решение.
Член 2
Адресат на настоящото решение е Френската република.
Съставено в Брюксел на 28 юли 2008 година.

Labels: 18
17
6